Рублев, Андрей

Рублев, Андрей (1360–1370-ж. чен – 1427, башка маалымат боюнча 1430-ж. чен, Москва, Андроников монастыры) – орус живописчиси. Москва живопись мектебин негиздөөчү. Р-дун көз карашынын калыптанышына XIV кылымдын 2-жарымы – XV кылымдын башындагы Москва Русунун улуттук моралы, рухий байлыгы чоң таасир тийгизген. Анын о. кылымдык иконография алкагындагы чыгармалары [“Апостол Павел”, “Архангел Михаил” экөө тең XIV-XV к., Третьяков галереясы) жана башкалар] адамдын сулуулук дүйнөсүнө ынтызарлыгы менен адеп-ахлагынын күчүн көргөзгөн. XIV кылымдын аягы – XV кылымдын башында (башка изилдөөлөр боюнча 1412 же 1427-ж. чен) Р. өзүнүн шедеври – “Үч периште” (Третьяков галереясы) иконасын жараткан. Тегерек композициядагы периштелердин ортосундагы өз ара татуулук көгүш, күрөң, саргыч, кызгылт түстөрдүн байланышы менен толукталган. Р. башка көп чыгармалардын ошол мезгилдеги орус жана дүйнөлүк мадабияттын жогорку деңгээлин түзөт. 1947-ж. Андроников монастырында Андрей Рублёв атындагы байыркы орус искусствосунун музейи ачылган.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу